בלדה לאביב הבוכה

בלדה לאביב הבוכה הוא סרט קולנוע ישראלי בבימויו של בני תורתי. הסרט הוקרן לראשונה בפסטיבל קולנוע דרום 2012, אחר-כך הוקרן בפסטיבל הקולנוע ירושלים, בו זכה מארק אליהו לפרס על המוזיקה. זהו השני בטרילוגית סרטיו של תורתי, נעדרי זמן ומקום. כל אחד מהם הוא מחווה למדיום שעיצב את הווי הפריפריה הישראלית. "הבלדה" היא מחווה למוזיקה המזרחית השורשית ולרדיו. כל הסרט נע סביב יצירה שנקראת "סימפוניית האביב הבוכה", אותה מנגנים בסיומו. את הבלדה מנגנים שמונה נגנים, כאשר כל אחד מהם מנגן על כלי קדום אחר: עוד, סנטור, טאר, נאי, זארב, דאריה (תופי מסגרת) וקמנצ'ה. טאווילה, גיבור הסרט, עורך מסע לחיפוש נגנים מעולים שינגנו איתו את הבלדה, הוא הולך מכפר לכפר, מבקר בבתי המרזח המקומיים, שם מנגנים ושותים ובכל כפר הוא אוסף נגן. בדרכו בתחנות השונות הוא נתקל בנבל (יחזקאל צ'קודה), שכל מה שמעניין אותו זה בצע כסף שמנסה לסכל את תוכניותיו. הסרט הוא מחווה לסרטי הסמוראים. היחס לכלי הנגינה, לאדם שבנה אותו למורה, דומה בין הנגן במזרח לסמוראי. הסרט גם עורך מחווה למערבונים של סרג'ו לאונה, ג'ון פורד והווארד הוקס. תשעת הנגנים הם כמו תשעת המופלאים שמלווים את הסרט לאורכו, בתי המרזח ודמות הנבל, מושפעים גם הם מהמערבונים. עלילת הסרט מתרחשת במבני אבן. לצורך כך תורתי צילם מבני אבן שונים באזורים שונים ברחבי ישראל: בין השאר בכנסייה בבית ג'מאל, ביפו, בבת שלמה ובבית גוברין. חלק נכבד מהאנשים שמשחקים בסרט, הם חסרי ניסיון קודם במשחק (non-actors), והם בחלקם זמרים - אישתר, אדר גולד, דודו טסה, או נגנים - מארק אליהו, אמיר שהסר, גיל רון שמע. את שיר הנושא 'בלדה לאביב הבוכה' כתב בני תורתי ללחן של מארק אליהו ומבצעות אותו בביצוע המקורי אישתאר ורינת בר, ביצוע נוסף מבוצע על ידי אישתאר ואדר גולד. יוסף טאווילה, נגן הטאר האגדי של להקת "אנסמבל טורקיז" ואברהם מופרדי, כתבו את הסימפוניה "האביב הבוכה". בערב הבכורה של השמעת הסימפוניה אירעה תאונת דרכים, טאווילה נרדם תוך כדי נהיגה, שניים מאנשי התזמורת נהרגו. מהתאונה יצאו בחיים טאווילה, אברם מופרדי ומרגרט (זוגתו של טאווילה, שהייתה הזמרת של הלהקה) שנהפכה לנכה על כסא גלגלים. טאווילה נשפט ונידון למספר שנות מאסר. לאחר שחרורו מהכלא הוא נוטש את אהובתו ואת המוזיקה, פותח בית מרזח ושוקע בדיכאון. הסרט מתאר את המתרחש עשרים שנה אחרי התאונה. יום אחד מופיע על מפתנו של טאווילה עמרם, בנו של אברהם מופרדי, ומספר שאביו גוסס מסרטן ומבקש ממנו להקים הרכב שינגן את "האביב הבוכה". טאווילה מחליט להגשים את משאלתו האחרונה של חברו משכבר הימים ויוצא למצוא את טובי הנגנים להרכב שינגן בפני מופרדי את היצירה לפני לכתו מהעולם. הסרט היה מועמד לפרס אופיר בתשע קטגוריות שונות, מתוכן זכה בארבע: הסרט העלילתי הטוב ביותר השחקן הראשי הטוב ביותר - אורי גבריאל הצילום הטוב ביותר - אמנון זלאיט הליהוק הטוב ביותר - מיכל אליאס העיצוב האמנותי הטוב ביותר - איל אלחדד עיצוב התלבושות הטוב ביותר - דבורה אוחנה - זכה האיפור הטוב ביותר - מירב הורוביץ בושושה - זכה המוזיקה המקורית הטובה ביותר - מארק אליהו - זכה הפסקול הטוב ביותר - דוד ליס, גיל תורן - זכה יגאל בורשטיין, "אהבת האין כיש - על הבלדה לאביב הבוכה - סרטו של בני תורתי", בתוך: ארז פרי ואפרת כורם (עורכים), קולנוע דרום - הגות וביקורת, יוני 2012, עמ' 137–143. "בלדה לאביב הבוכה", במסד הנתונים הקולנועיים IMDb (באנגלית) "בלדה לאביב הבוכה", באתר Rotten Tomatoes (באנגלית) "בלדה לאביב הבוכה", באתר ספר הקולנוע הישראלי "בלדה לאביב הבוכה", באתר אידיבי "בלדה לאביב הבוכה", במסד הנתונים הקולנועיים KinoPoisk (ברוסית) "בלדה לאביב הבוכה", במיזם "אישים" לתיעוד היצירה הישראלית באתר קרן הקולנוע הישראלי באתר וואלה! סרטים (אורכב 19.02.2020 בארכיון Wayback Machine) באתר האקדמיה הישראלית לקולנוע וטלוויזיה באתר סינמטק ירושלים באתר מרכז הסרטים הישראלי (באנגלית) מירב אלוש לברון , לא בורקס, לא שיכוני בטון, באתר "העוקץ", 17 בדצמבר 2012 נועה רוזין‏, שיטת הדרבוקה: מאחורי הקלעים של "בלדה לאביב הבוכה", באתר וואלה, 12 בינואר 2011 חגי אוזן, ריאיון עם בני תורתי, באתר כביש 40, גיליון 130 איתן ווייץ, איתן – קולנוע מזווית אישית, באתר Eithan.co.il, ‏17 ביולי 2012 זהר וגנר, "בלדה לאביב הבוכה": אגדה מוזיקלית קסומה, באתר הארץ, 7 בדצמבר 2012 דן פיינרו, Ballad Of The Weeping Spring, באתר ScreenDaily,‏ 9 ביולי 2012 (באנגלית) שמוליק דובדבני, "בלדה לאביב הבוכה": פורט על מיתרי הלב, באתר ynet, 7 בדצמבר 2012 אורי קליין, היו זמנים במזרח: "בלדה לאביב הבוכה" - שולף ופוגע, באתר הארץ, 9 בדצמבר 2012 עמוס נוי, בלדה לאביב הבוכה: געגוע אל מקום שהוא מוזיקה, אתר קפה-גיברלטר, 10 בדצמבר 2012 מרט פרחומובסקי‏, "בלדה לאביב הבוכה" לא וירטואוזי דיו בשביל החזון הסגנוני שלו, באתר וואלה, 9 בדצמבר 2012 נחום מוכיח, הסמוראי משכונת התקווה, באתר הבמה, 18 בדצמבר 2012 פבלו אוטין, "בלדה לאביב הבוכה", סקירה, באתר סריטה, 7 בדצמבר 2012 יעל שוב, אביב נעורים - פוטנציאל מפוספס(הקישור אינו פעיל), באתר Time Out תל אביב, 6 בדצמבר 2012 מתן שירם, ‏דרוש קהל: אכזבה מהכנסות הסרטים הישראליים ב-2012, באתר גלובס, 8 בפברואר 2013 פרסי אופיר 2012: ניצחון גדול ל"למלא את החלל", באתר נענע 10,‏ 21 בספטמבר 2012